黃牛木

黃牛木係金絲桃科黃牛木屬嘅落葉灌木或喬木仔，原產中國華南、緬甸同馬來西亞地區。而家喺中國嘅廣東、廣西、香港同雲南南邊、緬甸、越南、泰國、馬來西亞、印尼同菲律賓可以搵到。香港原生樹，市內常見。

名
個名因為樹皮係淡黃色，好似啲黃牛而改咗噉。第啲名可以係黃牛茶、黃芽木、狗芽木、雀籠木、水杧果、鷓鴣木、節節花、滿天紅、茶咯桌、梅低優、美啟烈、山狗芽。

樣
植株高2～10m。樹皮灰黃到淡黃白，平滑或有幼嘅條紋，光滑，大多數有退化枝刺。葉對生，橢圓，紙質，長5～9 cm，闊20～35mm，頂端急尖，基部楔形，兩邊冇毛，背面有透明腺點同黑點。花橙紅到粉紅，聚傘花序，生喺葉杈或枝頂；總花梗長1cm。每年4~5月開花；果屬蒴果，啡色，橢圓形，長8～12mm，有宿存萼；每年6月結果。籽長約6mm，有翼。

用途
黃牛木可以整雕刻或雀籠都，亦可以做藥。

藥用價值

黃牛木嘅根、嫩葉同樹皮都可以用嚟做藥，有清熱解毒，化濕消滯，去瘀消腫，跌打損傷嘅功效。另外，涼茶廿四味嘅其一主要材料係佢出。

有關嘅書

攷

藥用植物圖像數據庫 香港浸會大學中醫藥學院
 黄牛木 福建植物志
 藥用植物園 澳門植物園
 黃牛木 樹木谷

黃牛木屬
落葉植物
灌木
喬木
藥用植物
木材